Ірына Леанідаўна Гушча, кіраўнік клуба: Цудоўна, што трапілі ў Даўгаўпілс на свята горада. Гэта маштабная і яркая падзея. Увесь дзень на пляцоўках, у парках гучыць музыка. Людзі прыходзяць адпачываць і весяліцца семямі. Мы не адчувалі сябе чужымі. Прыяцелькі прадумалі цікавую і змястоўную праграму. Шмат хадзілі пешшу і ніхто не скардзіўся. На балячкі забыліся. У горадзе шматлюдна, але не трэба хвалявацца, калі адстанеш ад групы. Звязацца са сваімі можна па мабільным. Мясцовыя жыхары дадуць пазваніць.